ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1412/97 υποβολή: Roberta Angelilli (NI) προς την Επιτροπή (22 Απριλίου 1997)

Θέμα: Κατασκευή του τμήματος της σιδηροδρομικής γραμμής υψηλής ταχύτητας στην τοποθεσία Lunghezza

Η οδηγία 85/337/ΕΟΚ ((ΕΕ L 175 της 5.7.1985, σελ. 40. )), η οποία τροποποιήθηκε πρόσφατα από την οδηγία 97/11/ΕΚ ((ΕΕ L 73 της 14.3.1997, σελ. 5. )) προβλέπει ότι για την κατασκευή τμημάτων σιδηροδρομικών γραμμών μεγάλων αποστάσεων (Παράρτημα Ι) τα σχέδια υποβάλλονται υποχρεωτικά (κατ' εφαρμογή του άρθρου 4) σε εκτίμηση των επιπτώσεων στο περιβάλλον, σύμφωνα με τα άρθρα 5 έως 10.

Σε αντίθεση με τις προαναφερθείσες διατάξεις, ο Δήμος της Ρώμης, με τη Νομαρχία Λατίου και το Iricav, εκπόνησε τον Ιανουάριο 1996 σχέδιο εργασιών για την κατασκευή του τμήματος της σιδηροδρομικής γραμμής τρένων υψηλής ταχύτητας μεταξύ Ρώμης και Νεαπόλεως στην τοποθεσία Lunghezza η οποία υπάγεται στο Δήμο Ρώμης.

Το σχέδιο αυτό ποτέ δεν προέβλεπε διαβούλευση με τους κατοίκους των ενδιαφερομένων περιοχών, παρά τις διατάξεις της οδηγίας 85/337/ΕΟΚ.

Επισημαίνεται, επίσης, ότι το έργο προβλέπει τη διατήρηση προϋπαρχουσών οικοδομών σε ελάχιστη απόσταση από τη σιδηροδρομική γραμμή υψηλής ταχύτητας, σε μια περιοχή ήδη βεβαρυμένη από τη διέλευση του αυτοκινητοδρόμου Α-24 ο οποίος κόβει ακριβώς στη μέση την Lunghezza. Η μελέτη εκτίμησης των περιβαλλοντικών επιπτώσεων που συνδέονται με την υλοποίηση της σιδηροδρομικής αυτής γραμμής υψηλής ταχύτητας καθίσταται, ως εκ τούτου, αναγκαία.

1. Μπορεί η Επιτροπή να μας πει τη γνώμη της για το θέμα αυτό;

2. Μπορεί η Επιτροπή να μας πει εάν θεωρεί σκόπιμο να παρέμβει προς τις ιταλικές αρχές προκειμένου να εξασφαλίσει το σεβασμό της Ευρωπαϊκής νομοθεσίας;

Απάντηση της κας Bjerregaard εξ ονόματος της Επιτροπής (6 Ιουνίου 1997)

Η Επιτροπή έχει ήδη απευθυνθεί στις ιταλικές αρχές, τον Φεβρουάριο του 1997, για να ζητήσει πληροφορίες σχετικά με την εφαρμογή της οδηγίας 85/337/ΕΟΚ ((ΕΕ L 175 της 5.7.1985. )) στο πλαίσιο του έργου της σιδηροδρομικής σύνδεσης υψηλών ταχυτήτων Ρώμης-Νάπολι, στην θέση Lunghezza (Δήμος Ρώμης).
ΓΡΑΠΤΗ ΕΡΩΤΗΣΗ E-1853/97 υποβολή: Richard Howitt (PSE) προς την Επιτροπή (30 Μαΐου 1997)

Θέμα: Κατάχρηση της ενίσχυσης στην ανάπτυξη της ΕΕ στην Γουατεμάλα

Προτίθεται άραγε η Επιτροπή να προβεί κατεπειγόντως σε έρευνα για τις καταγγελίες διαφθοράς και κατάχρησης των κοινοτικών κεφαλαίων όσον αφορά πρόγραμμα ύψους 125 εκατομμυρίων Ecu στον τομέα της δημόσιας υγείας στην Salacuim, διαμέρισμα Altaverapaz στην Γουατεμάλα;

Τελούσε εν γνώσει η Επιτροπή του γεγονότος ότι η τοπική ΜΚΟ «Pastoral Sociale» είχε αποπέμψει τα εννέα αυτόχθονα μέλη της ομάδας της, ότι το τμήμα της Otarde είναι γνωστό για τα εχθρικά του αισθήματα έναντι των αυτοχθόνων κοινοτήτων και ότι η οργάνωση αυτή δεν έχει καμία εμπειρία σε προγράμματα δημόσιας υγείας;

Τί πείραν έχει ο ευρωπαίος εταίρος από την Ιταλία, Movimundo, για να αναλάβει αυτό το έργο, και σε ποιά άλλα προγράμματα της ΕΕ συμμετείχε η οργάνωση αυτή;

Προτίθεται η Επιτροπή να σταματήσει πάραυτα την εξέταση της αύξησης κατά 1 εκατ. Ecu της ενίσχυσης στα νότια της περιοχής Las Conchas έως ότου δοθούν ικανοποιητικές απαντήσεις στα ανωτέρω ερωτήματα;

Aπάντηση του κ. Marin εξ ονόματος της Επιτροπής (20 Ιουνίου 1997)

Σήμερα εκτελούνται τρία έργα με κοινοτική χρηματοδότηση από τη Μη Κυβερνητική Οργάνωση Molisv-Movimondo στη Γουατεμάλα, ένα στο πλαίσιο της ανθρωπιστικής βοήθειας και δύο στο πλαίσιο βοήθειας προς πρόσφυγες και βιαίως μετακινηθέντα άτομα. Η Molisv-Movimondo υπήρξε εταίρος για την εφαρμογή άλλων έργων κοινοτικής χρηματοδότησης στη Νικαράγουα, με τα οποία τόσο η Επιτροπή όσο και οι δικαιούχοι είναι εντλεώς ικανοποιημένοι.

Η τοπική ΜΚΟ Otarde είναι πράγματι εταίρος στην εφαρμογή του ανθρωπιστικού έργου. Η οργάνωση αυτή έχει πολύ καλή φήμη στη Γουατεμάλα, τόσο με τους δικαιούχους πληθυσμούς όσο και με τους διεθνείς οργανισμούς όπως η ώπατη Αρμοστεία των Ηνωμένων Εθνών για τους πρόσφυγες, και η Επιτροπή ποτέ δεν ενημερώθηκε για καταγγελίες του τύπου που αναφέρει το Αξιότιμο Μέλος του Κοινοβουλίου. Αντίθετα, οι δραστηριότητες της οργάνωσης εξετάζονται τακτικά από το γραφείο της Επιτροπής στη Γουατεμάλα. Δεν έχουν γίνει παρατηρήσεις ούτε σχετικά με υποτιθέμενη εχθρότητα προς τοπικό προσωπικό ούτε για οποοαδήποτε άλλα παραπτώματα.

Η Επιτροπή ενημερώθηκε σχετικά με σύγκρουση μεταξύ ορισμένων εργατών και του Επισκόπου του Βεραπάσες. Ωστόσο, η διένεξη αυτή δεν έχει καμία σχέση με το προαναφερόμενο έργο που χρηματοδοτεί η Επιτροπή.

Στο πλαίσιο της προσπάθειας να συνδράμει τη Γουατεμάλα στη διαδικασία ειρήνευσης, η Επιτροπή εξετάζει σήμερα τη δυνατότητα χρηματοδότησης άλλου έργου, που θα εφαρμόσει από κοινού Mo-Movimondo και Ευρωπαϊκοί ΜΚΟ σε συνεργασία με την Otarde και άλλες τοπικές οργανώσεις, αλλά για διαφορετική περιοχή από αυτήν που αναφέρει το Αξιότιμο Μέλος του Κοινοβουλίου.

Εάν υποβληθούν αποδεικτικά στοιχεία που να τεκμαίρουν την κατάχρηση πόρων, η Επιτροπή θα λάβει βεβαίως τα απαραίτητα μέτρα. Ωστόσο μέχρι στιγμής η Επιτροπή θεωρεί ότι δεν μπορεί να προσαφθεί τίποτε στις οργανώσεις που αναφέρει το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ P-0595/97 υποβολή: Antoine-Franηois Bernardini (PSE) προς την Επιτροπή (19 Φεβρουαρίου 1997)

Θέμα: Διύλιση και διανομή πετρελαϊκών προϊόντων στη Γαλλία

Το προσωπικό του διυλιστηρίου της Esso που βρίσκεται στην κοινότητα Fos-Sur-Mer έχει επιστήσει την προσοχή μου στο θέμα της διύλισης και της διανομής των πετρελαϊκών προϊόντων στη Γαλλία. Αμφισβητεί τη νομιμότητα πολλών ρυθμίσεων στις οποίες έχουν προβεί οι γαλλικές αρχές, ρυθμίσεις οι συνέπειες των οποίων θέτουν εν κινδύνω τα επαγγέλματα και τις θέσεις απασχόλησής του.

Μεταξύ των ρυθμίσεων αυτών αναφέρονται:

- η πρακτική των «ελκυστικών τιμών» από τους μεγάλους φορείς διανομής η οποία στρεβλώνει τον ανταγωνισμό 7

- η φορολόγηση που ευνοεί υπερβολικά την πετρελαιοκίνηση 7

- η επιβολή σημαντικών φόρων στην γαλλική πετρελαϊκή έρευνα με συνέπεια τη μείωση της παραγωγής.

Η Ευρωπαϊκή Επιτροπή είναι εις θέσιν να αποφανθεί σχετικά με τη νομιμότητα των διατάξεων αυτών ως προς το κοινοτικό δίκαιο;

Εάν ναι, ποιές δράσεις θα μπορούσαν να αναληφθούν έναντι των γαλλικών αρχών;

Συμπληρωματική απάντηση του κ. Monti εξ ονόματος της Επιτροπής (23 Ιουνίου 1997)

Σε συνέχεια της απάντησης που έδωσε στις 2 Απριλίου 1997 ((ΕΕ C 217 της 17.7.1997, σελ. 216. )), η Επιτροπή προσπάθησε να λάβει εκ μέρους των καταγγελλόντων συμπληρωματικές πληροφορίες, προκειμένου να μπορέσει να απαντήσει στην ερώτηση σχετικά με τη διύλιση και διανομή πετρελαϊκών προϊόντων στη Γαλλία. Δεδομένου ότι οι πληροφορίες δεν της έχουν διαβιβασθεί, η Επιτροπή δεν δύναται να λάβει θέση. Θα μπορέσει να εξετάσει τις περιπτώσεις αυτές, αν οι καταγγέλοντες της διαβιβάσουν τα ακριβή στοιχεία σχετικά με τα γεγονότα.
ΓΡΑΠΤΗ ΕΡΩΤΗΣΗ E-1499/97 υποβολή: Pervenche Berθs (PSE) προς την Επιτροπή (30 Απριλίου 1997)

Θέμα: Κριτήρια στις προκηρύξεις διαγωνισμών για κοινοτικά προγράμματα

Κατόπιν εκθέσεων του Ελεγκτικού Συνεδρίου και άλλων στο πλαίσιο του προγράμματος STOA, μπορεί να αναφέρει η Επιτροπή βάσει ποιών κριτηρίων γίνεται, κατά την εξέταση των προσφορών, η πρώτη επιλογή των φακέλων (Short list), κυρίως μάλιστα όσον αφορά τα προγράμματα Phare, Tacis και Mιda;

Ποιά είναι η αρμόδια υπηρεσία για την κατάρτιση του πρώτου αυτού καταλόγου;

Απάντηση του κ. Van den Broek εξ ονόματος της Επιτροπής (16 Ιουνίου 1997)

Στο πλαίσιο των προγραμμάτων PHARE, TACIS και MEDA, η ανάθεση των συμβάσεων προμηθειών και δημοσίων έργων γίνεται γενικά με διακήρυξη ανοιχτού διαγωνισμού. Για τις συμβάσεις υπηρεσιών, ο κατάλογος προεπιλογής καταρτίζεται σύμφωνα με τις λεπτομέρειες που θεσπίζει το άρθρο 118 του δημοσιονομικού κανονισμού.

Όσον αφορά τα προγράμματα PHARE και TACIS, οι συμβάσεις όσον αφορά την εφαρμογή διαφόρων δράσεων ή επιχειρησιακών προγραμμάτων δημοσιεύονται στο Internet και σε φυλλάδια, και προσκαλούν τις ενδιαφερόμενες επιχειρήσεις να εκδηλώσουν την υποψηφιότητά τους για εγγραφή στον κατάλογο προεπιλογής. Οι εν λόγω προσκλήσεις εκδήλωσης ενδιαφέροντος αποτελούν το πρώτο στάδιο της διαδικασίας επιλογής. Οι επιχειρήσεις πρέπει να πληρούν τους όρους πρόσβασης στις συμβάσεις PHARE ή TACIS που περιλαμβάνονται στους κανονισμούς αριθ. 3906/89 ((ΕΕ L 375, 23.12.1989. )) και 1279/96 ((ΕΕ L 165, 4. 7.1996. )). Η οικονομική τους κατάσταση, άλλες συμβατικές υποχρεώσεις ή συγκρούσεις συμφερόντων είναι δυνατόν να τις καταστήσουν μη επιλέξιμες για ορισμένες συμβάσεις. Στη συνέχεια εξετάζεται αν οι επιλέξιμες επιχειρήσεις ανταποκρίνονται στα κριτήρια επιλογής που ορίζονται για κάθε σύμβαση και επιλέγονται εκείνες που πληρούν τις περισσότερες προϋποθέσεις. Σε περίπτωση που ο αριθμός των επιλέξιμων επιχειρήσεων που πληρούν τις προϋποθέσεις είναι μεγαλύτερος από τον αριθμό των επιχειρήσεων που μπορούν να εγγραφούν στον κατάλογο προεπιλογής, είναι δυνατόν να εφαρμοσθούν περαιτέρω δίκαια κριτήρια, αλλά όσον αφορά το PHARE, η τελική απόφαση λαμβάνεται με κλήρωση.

Οι κατάλογοι προεπιλογής καταρτίζονται από τις αρμόδιες αναθέτουσες αρχές. Στο πλαίσιο του συστήματος αποκεντρωμένης εφαρμογής του PHARE, οι κατάλογοι προεπιλογής καταρτίζονται αρχικά από τις αντίστοιχες τοπικές αρχές των δικαιούχων χωρών, αλλά πρέπει να λάβουν την έγκριση της Επιτροπής.

Όσον αφορά τα προγράμματα MEDA, οι προβλεπόμενες συμβάσεις καθώς και οι προκηρύξεις διαγωνισμών δημοσιεύονται στην Επίσημη Εφημερίδα. Μετά την παραλαβή των εκδηλώσεων ενδιαφέροντος, η Επιτροπή καταρτίζει τον κατάλογο προεπιλογής από κοινού με τις τοπικές αρχές των δικαιούχων χωρών με βάση συγκεκριμένα κριτήρια επιλογής.

Η σύναψη των συμβάσεων πραγματοποιείται σύμφωνα με τους όρους που περιλαμβάνονται στην πρόσκληση εκδήλωσης ενδιαφέροντος. Οι συμβάσεις συνάπτονται κατά περίπτωση από την Επιτροπή ή τον δικαιούχο, πάντοτε μετά από συμφωνία των δύο μερών.
ΓΡΑΠΤΗ ΕΡΩΤΗΣΗ E-1502/97 υποβολή: Pervenche Berθs (PSE) προς την Επιτροπή (30 Απριλίου 1997)

Θέμα: Χρησιμοποιούμενη γλώσσα σε προκηρύξεις διαγωνισμών για κοινοτικά προγράμματα

Οι προκηρύξεις διαγωνισμών για τα κοινοτικά προγράμματα συντάσσονται συχνά στα αγγλικά, οι συνεδριάσεις παρουσιάσεως των προγραμμάτων είναι συχνά στα αγγλικά - ενίοτε με μιά σύντομη μετάφραση - οι παραγγελίες και οι αιτήσεις παροχής πληροφοριών για τα επιστημονικά ή τα ερευνητικά αυτά προγράμματα στους εξυπηρετητές Cordis ή ISPO είναι στα αγγλικά.

Συμβιβάζεται αυτή η κατάσταση με τις δεσμεύσεις που έχει αναλάβει η Επιτροπή για πολύγλωσση κοινωνία της πληροφορίας;

Πώς θα ενεργήσει η Επιτροπή ώστε να ανταποκριθεί στις απαιτήσεις ενημερώσεως σε όλες τις γλώσσες της Ενώσεως σχετικά με τα προγράμματα έρευνας;

Απάντηση του κ. Santer εξ ονόματος της Επιτροπής (30 Ιουνίου 1997)

Οι προσκλήσεις υποβολής προτάσεων δημοσιεύονται στην Επίσημη Εφημερίδα σε όλες τις επίσημες γλώσσες της Κοινότητας. Όσον αφορά τις συνεδριάσεις, οι χρησιμοποιούμενες γλώσσες εξαρτώνται από τις ανάγκες των συνέδρων.

Η Επιτροπή, όπως είχε ήδη την ευκαιρία να διευκρινίσει (βλέπε απάντηση στην γραπτή ερώτηση αριθ. 3066/96 του κ. Bossi) ((ΕΕ C 105 της 3.4.1997 )), στην εφαρμογή των προγραμμάτων έρευνας και τεχνολογικής ανάπτυξης ακολουθεί την πολιτική να θέτει στη διάθεση των χρηστών τα κείμενα σε όλες τις κοινοτικές γλώσσες. Για πρακτικούς και διοικητικούς λόγους, δεν είναι πάντα εφικτό να παράγονται και να δημοσιεύονται ταυτόχρονα οι διάφορες γλωσσικές εκδόσεις. Συνεπώς, δεν αποκλείεται κάποια καθυστέρηση στην κυκλοφορία ορισμένων γλωσσικών εκδόσεων.

Η Επιτροπή προώθησε πολλές πρωτοβουλίες για τη υπερπήδηση των γλωσσικών φραγμών. Το πρόγραμμα «Πολύγλωσση κοινωνία των πληροφοριών» αποτελεί τμήμα των εν λόγω πρωτοβουλιών, καθώς και οι προσπάθειες στον τομέα της μετάφρασης και της διερμηνείας με στόχο την προσαρμογή στις ανάγκες και την εισαγωγή προηγμένων τεχνολογικών και γλωσσικών εργαλείων.

Η απάντηση στις απαιτήσεις των πληροφοριών που όλο και περισσότερο αυξάνονται σε όγκο και σε ποικιλία θεμάτων και γλωσσών συνιστά πρόκληση για την Επιτροπή, της οποίας οι ανθρώπινοι και οικονομικοί πόροι είναι περιορισμένοι. Πάντως, η Επιτροπή είναι αποφασισμένη να βελτιώσει την κατάσταση καταβάλλοντας συνεκτικές και έντονες προσπάθειες.
ΓΡΑΠΤΗ ΕΡΩΤΗΣΗ P-1723/97 υποβολή: Patricia McKenna (V) προς την Επιτροπή (7 Μαΐου 1997)

Θέμα: Εισφορές Ευρατόμ της Ιρλανδίας

Μπορεί η Επιτροπή να γνωστοποιήσει λεπτομερή στοιχεία για τις ετήσιες εισφορές Ευρατόμ της Ιρλανδίας κατά τα τελευταία πέντε χρόνια; Τί ποσοστό του ετήσιου προϋπολογισμού Ευρατόμ καλύπτουν οι ιρλανδικές εισφορές; Θα μπορούσε η Επιτροπή να γνωστοποιήσει αναλυτικά τα ποσά που δαπάνησε η Ευρατόμ το 1996 για τους παρακάτω τομείς: πυρηνική ασφάλεια/προστασία από την ακτινοβολία, έρευνα και ανάπτυξη, διοίκηση, προσωπικό;

Απάντηση του κ.Liikanen εξ ονόματος της Επιτροπής (6 Ιουνίου 1997)

Από το 1970 και εξής, ο προϋπολογισμός της Ευρατόμ εντάσσεται εξ ολοκλήρου στον κοινοτικό προϋπολογισμό. Έτσι, δεν υπάρχει χωριστός προϋπολογισμός για την Ευρατόμ, οπότε ούτε και καθαυτό εισφορά της Ιρλανδίας στον προϋπολογισμό Ευρατόμ.

Ως εκ τούτου, το ποσοστό συμμετοχής της Ιρλανδίας στον γενικό προϋπολογισμό παρέχει μιαν επαρκή εικόνα της συμμετοχής της και στις δραστηριότητες που σχετίζονται με τη Συνθήκη Ευρατόμ. Το 1996, η Ιρλανδία συνέβαλε στη χρηματοδότηση του γενικού προϋπολογισμού κατά 0,96%.

Εάν στον λογαριασμό διαχείρισης του γενικού προϋπολογισμού για το οικονομικό έτος 1996 ((SΕC(97) 399.)) εξετάσουμε τα προγράμματα που άπτονται του πυρηνικού τομέα, οι σχετικές αναλήψεις υποχρεώσεων έχουν ως εξής:

- Β4-20 Έλεγχος διασφαλίσεων Ευρατόμ: 19 εκατ. ΕCU

- Β4-1020 Μεταφορά ραδιενεργών υλικών στην Ευρωπαϊκή Ένωση (ΕΚ/ΕΚΑΕ): 2 εκατ. ΕCU

- Β4-307 Πυρηνική ασφάλεια και ακτινοπροστασία: 2,9 εκατ. ΕCU

- Β6-1 και Β6-3 Πυρηνική έρευνα πραγματοποιούμενη από το Κοινό Κέντρο Ερευνών: 74 εκατ. ΕCU

- Β6-8 Πυρηνική έρευνα - Έμμεσες δράσεις του προγράμμτος ΕΚΑΕ: 267 εκατ. ΕCU.
ΓΡΑΠΤΗ ΕΡΩΤΗΣΗ E-2380/97 υποβολή: Evelyne Gebhardt (PSE) προς την Επιτροπή (10 Iουλίου 1997)

Θέμα: Ενίσχυση προς την περιφέρεια της Bodensee

Μπορεί η Επιτροπή να γνωστοποιήσει το ύψος της ενίσχυσης που έχει χορηγηθεί από την Ευρωπαϊκή 'Ενωση από το έτος 1990 στην περιφέρεια του Bodensee (Lankreis Konstanz, Landkreis Bodenseekreis, Lindau-Bodensee, Land Vorarlberg);

Απάντηση του κ. Santer εξ ονόματος της Επιτροπής (7 Αυγούστου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ P-1833/97 υποβολή: Fernando Fernαndez Martνn (PPE) προς την Επιτροπή (21 Μαΐου 1997)

Θέμα: Βάσεις στις οποίες θα στηρίξει η Επιτροπή την προσφυγή έφεσης κατά της τελικής έκθεσης του ΠΟΕ

Από τότε που συγκροτήθηκε, στο πλαίσιο του κανονισμού 404/93 ((EE L 47 της 25.2.1993, σελ. 1. )), η ΚΟΑ στον τομέα της μπανάνας δεν έχει σταματήσει να αποτελεί αντικείμενο επιθέσεων σε όλους τους τομείς και με κάθε είδους μέσα. Για μία ακόμη φορά, ο εν λόγω τομέας αντιμετωπίζει πρόβλημα επιβίωσης και αφυκτιά, εν προκειμένω λόγω της καταγγελίας που υπέβαλαν στον ΠΟΕ οι Ηνωμένες Πολιτείες, ο Ισημερινός, η Γουατεμάλα, η Ονδούρα και το Μεξικό.

Γνωρίζοντας ήδη την τελική έκθεση που εκδόθηκε στις 30 Απριλίου 1997, σε ποιές βάσεις θα στηρίξει η Ευρωπαϊκή Επιτροπή την προσφυγή έφεσης κατά της εν λόγω έκθεσης;

Απάντηση του κ. Fischler εξ ονόματος της Επιτροπής (17 Ιουνίου 1997)

H έκθεση της επιτροπής του Παγκόσμιου Οργανισμού Εμπορίου (ΠΟΕ) για το κοινοτικό καθεστώς για τις μπανάνες κυκλοφόρησε στα μέλη του ΠΟΕ στις 22 Μαΐου 1997. Είναι να πιθανόν να υποβληθεί για έγκριση από την επιτροπή επίλυσης διαφορών του ΠΟΕ τον Ιούνιο. Με την ευκαιρία αυτή, η Κοινότητα θα ανακοινώσει την πρόθεση της να υποβάλει ένσταση στην επιτροπή εκδίκασης ενστάσεων του ΠΟΕ.

Η Επιτροπή εξετάζει την έκθεση πολύ προσεκτικά. Είναι πρόωρο, στο παρόν στάδιο, να αναφερθεί η βάση της ένστασης της Κοινότητας. Το μόνο που μπορεί να ειπωθεί επί του παρόντος είναι ότι η Επιτροπή είναι πολύ δυσαρεστημένη με τα συμπεράσματα της έκθεσης, τόσο σχετικά με τα ειδικότερα πορίσματα για το καθεστώς της μπανάνας, όσο και σχετικά με τις ευρύτερες επιπλοκές που προκύπτουν από την ερμηνεία των διατάξεων της Γενικής Συμφωνίας Δασμών και Εμπορίου (GATT) και του ΠΟΕ, και θα προβεί στις κατάλληλες ενέργειες για να εξασφαλίσει ότι τα ζητήματα αυτά θα ληφθούν υπόψη από την επιτροπή εκδίκασης ενστάσεων του ΠΟΕ.
ΓΡΑΠΤΗ ΕΡΩΤΗΣΗ E-2043/97 υποβολή: Bill Miller (PSE) προς την Επιτροπή (13 Iουνίου 1997)

Θέμα: Μητρώο φιλανθρωπικών σωματείων

Σχεδιάζει η Επιτροπή να θεσπίσει μητρώο φιλανθρωπικών σωματείων από ολόκληρη την Ευρωπαϊκή Ένωση;

Κοινή απάντηση του κ. Παπουτσή εξ ονόματος της Επιτροπής στις γραπτές ερωτήσεις E-2041/97 και E-2043/97 (15 Ιουλίου 1997)

Η Επιτροπή δεν προτίθεται να προωθήσει κοινοτική νομοθεσία που θα αφορά ειδικά τη δημιουργία ενός πανευρωπαϊκού μητρώου φιλανθρωπικών ιδρυμάτων ή τη θέσπιση κοινών κριτηρίων για την καταχώρηση αυτών των ιδρυμάτων στα κράτη μέλη.

Οπωσδήποτε, για να βοηθήσει τα ιδρύματα που ενεργούν εκτός των εθνικών τους συνόρων, χωρίς να κάνει διάκριση ως προς το αν έχουν φιλανθρωπικό η οιονδήποτε άλλο σκοπό γενικού ή ειδικού ενδιαφέροντος, η Επιτροπή υπέβαλε στο Συμβούλιο πρόταση κανονισμού σχετικά με το καταστατικό μιας ευρωπαϊκής μη κερδοσκοπικής ένωσης κοινής ωφελείας ((Τροποποιημένη πρόταση κανονισμού του Συμβουλίου (ΕΟΚ) περί του καταστατικού μιας ευρωπαϊκής μη κερδοσκοπικής ένωσης ή ιδρύματος κοινής ωφελείας, ΕΕ C 236 της 31.8.1993. )). Με την πρόταση αυτή απαιτείται από τα κράτη μέλη πρώτα, να διασφαλίζουν ότι παρέχεται πλήρης ικανότητα προς δικαιοπραξία σε όλες τα ευρωπαϊκά μη κερδοσκοπικά ιδρύματα που έχουν συσταθεί σύμφωνα με τον κανονισμό και κατά δεύτερον ότι δημοσιεύεται στην Επίσημη Εφημερίδα αγγελία με την οποία δηλώνεται η συγκρότηση ευρωπαϊκής ένωσης σε ένα κράτος μέλος και θα παρέχονται πληροφορίες ως προς την ταυτότητά της.
ΓΡΑΠΤΗ ΕΡΩΤΗΣΗ E-2057/97 υποβολή: Νικήτας Κακλαμάνης (UPE) προς την Επιτροπή (16 Iουνίου 1997)

Θέμα: Ενισχύσεις στους κλάδους υφάσματος, ένδυσης και δέρματος

Σύμφωνα με πληροφορίες, οι γαλλικές αρχές υπέβαλαν σχέδιο της ενίσχυσης της κλωστοϋφαντουργίας τους και της βιομηχανίας δέρματος μέσω ενός σχήματος επιδοτήσεως της εργασίας.

Το σχέδιο απερρίφθη ως «κλαδικό» από τον Επίτροπο κ. Βαν Μιρτ. Η γαλλική πλευρά υπεσχέθη ότι θα το αλλάξει, και θα το ξαναϋποβάλει ως «οριζόντιο σχέδιο».

Θα παρακαλούσα να πληροφορηθώ από την Ευρωπαϊκή Επιτροπή ποιά ήταν η εξέλιξη του όλου θέματος, αν δοθεί οποιαδήποτε ενίσχυση στους κλάδους υφάσματος, ένδυσης και δέρματος σε κάποια από τις χώρες της ΕΕ, ή αν σχεδιάζεται να δοθεί σε οποιαδήποτε χώρα εκτός της ΕΕ;

Απάντηση του κ. Van Miert εξ ονόματος της Επιτροπής (23 Ιουλίου 1997)

Στις 9 Απριλίου 1997, η Επιτροπή έλαβε τελική αρνητική απόφαση σχετικά με πειραματικού χαρακτήρα μέτρα που εφαρμόζει η Γαλλία με σκοπό τη μείωση των κοινωνικών δαπανών στους κλάδους της κλωστοϋφαντουργίας, της ένδυσης, του δέρματος και της υπόδησης.

Η Επιτροπή θεώρησε ότι οι δαπάνες που προκύπτουν για τις επιχειρήσεις από συμφωνίες οι οποίες συνάπτονται μεταξύ των κοινωνικών εταίρων ενός συγκεκριμένου κλάδου, ανεξάρτητα από το εάν οι συμφωνίες αυτές αφορούν την εκ νέου διευθέτηση του χρόνου εργασίας ή άλλα ζητήματα, και οι οποίες έχουν ως αποτέλεσμα μισθολογικές αυξήσεις ή άδειες μετ'αποδοχών μη απαιτούμενες από την κοινή νομοθεσία, συνιστούν δαπάνες τις οποίες θα έπρεπε κανονικά να επωμισθούν οι προϋπολογισμοί των εν λόγω επιχειρήσεων. Συνεπώς η Επιτροπή έκρινε ότι, στο πλαίσιο αυτό, η ίδια η παρέμβαση του κράτους αποτελεί από τη φύση της και στο σύνολό της κρατική ενίσχυση.

Ο κλαδικός χαρακτήρας των ενισχύσεων και το γεγονός ότι χορηγήθηκαν σε ευαίσθητους και ευρισκόμενους σε κρίση κλάδους δεν επέτρεψαν στην Επιτροπή να τις θεωρήσει ως συμβιβάσιμες με την κοινή αγορά βάσει των κατευθυντήριων γραμμών που διέπουν τις ενισχύσεις για την απασχόληση ((ΕΕ C 334 της 12.12.1995. )).

Μετά από την απόφαση αυτή, οι γαλλικές αρχές ανήγγειλαν την πρόθεσή τους να κοινοποιήσουν στην Επιτροπή νέο σχέδιο για την ελάφρυνση των κοινωνικών δαπανών. Η Επιτροπή αναμένει όπως η νέα γαλλική κυβέρνηση γνωστοποιήσει τη θέση της για το συγκεκριμένο ζήτημα.

Με εξαίρεση την περίπτωση των «πειραματικού χαρακτήρα μέτρων μείωσης των κοινωνικών δαπανών με σκοπό την στήριξη της παραγωγής και της απασχόλησης στον τομέα της υπόδησης», τα οποία εφαρμόζουν οι ιταλικές αρχές και τα οποία αποτελούν το αντικείμενο τελικής αρνητικής απόφασης της Επιτροπής ((ΕΕ L 231 της 12.9.1996. )), η Επιτροπή δεν διαθέτει πληροφορίες σχετικά με την ύπαρξη μέτρων αυτού του είδους που να εφαρμόζονται στα κράτη μέλη και στους κλάδους στους οποίους αναφέρεται το Αξιότιμο Μέλος του Κοινοβουλίου. Επίσης, δεν επιστήθηκε η προσοχή της Επιτροπής σε παρεμφερή μέτρα από τα οποία θα μπορούσαν να επωφεληθούν οι εν λόγω κλάδοι σε τρίτες χώρες.
ΓΡΑΠΤΗ ΕΡΩΤΗΣΗ E-1873/97 υποβολή: Gianni Tamino (V) προς την Επιτροπή (30 Μαΐου 1997)

Θέμα: Πέμπτο Πρόγραμμα Πλαίσιο

Στο Πέμπτο Πρόγραμμα Πλαίσιο η Επιτροπή ανήγγειλε ότι όσον αφορά τον τομέα «ζωή και οικοσύστημα» θα ασχοληθεί με προγράμματα σχετικά με τα κεφάλαια «το εργοστάσιο κυτάρων» και «υγεία και διατροφή».

Η Επιτροπή ρωτάει:

1. Θα προβλέπονται ή θα γίνουν αποδεκτοί πειραματισμοί επί ζώων για το σκοπό αυτό;

2. Εάν ναι θα συνδέεται η αποδοχή των προγραμμάτων με την τήρηση της «μείωσης κατά 50% της χρήσης των ζώων σε πειράματα» που διακήρυξε η Επιτροπή στο Πέμπτο Πρόγραμμα για το περιβάλλον;

Aπάντηση της κας Cresson εξ ονόματος της Επιτροπής (10 Ιουλίου 1997)

Στην πρόταση αποφάσεως του Συμβουλίου σχετικά με το πέμπτο πρόγραμμα-πλαίσιο όσον αφορά τις δράσεις έρευνας, τεχνολογικής ανάπτυξης και επίδειξης (1998-2002) ((Έγγραφο COM (97) 142. )) που υπέβαλε η Επιτροπή, ορίζεται ότι: «στον βαθμό που αυτό είναι δυνατόν, η χρήση πειραματοζώων και η διεξαγωγή δοκιμών σε ζώα πρέπει να αντικατασταθεί από μεθόδους in vitro ή από άλλες εναλλακτικές μεθόδους». Η χρήση πειραματοζώων δεν αποκλείεται. Θα περιοριστεί όμως στις περιπτώσεις όπου αυτή είναι αναγκαία και αναντικατάστατη.